text: » Inauguren l'onzena exposició de les Parelles Artístiques | EL9NOU.CAT
  Inauguren l'onzena exposició de les Parelles Artístiques
  L'onzena edició va comptar amb una participació de 164 artistes, que van crear un total de 80 obres
  16/01/2017 | 13:43
  La sala d'art de la Fundació Antiga Caixa Manlleu de Vic va acollir dijous passat la presentació de les obres de l'11a edició de Parelles Artístiques. L'acte, que va aplegar prop de 150 persones, va acollir els parlaments inaugurals, una acció poètica i un recorregut per l'exposició.
  En aquesta onzena edició han participat 164 artistes que han treballat per parelles o bé per grups creant un total de 80 obres. Aquests equips han estat impulsats des de diferents recursos de salut mental de les sis comarques participants: el Bages, el Berguedà, el Vallès Oriental, el Tarragonès, Osona i, per primera vegada, el Maresme.
  La mostra, que es podrà veure fins al proper 29 de gener (divendres i dissabtes de 6 de la tarda a 9 del vespre), reuneix 14 obres que han creat les parelles artístiques impulsades des d'Osonament, entitat organitzadora del projecte.